Студенттер жаңа оқу маусымында қалай оқиды?
"Студенттер жаңа оқу маусымында қалай оқиды?" | "https://abai.kz/post/119626"
TITLE: Студенттер жаңа оқу маусымында қалай оқиды?
URL: https://abai.kz/post/119626
META: "Студенттер жаңа оқу маусымында қалай оқиды?" | "https://abai.kz/post/119626"
DATE: 31.08.2020
AUTHOR(s): Abai.kz
TOTAL WORDS: 360
TEXT: Білім және ғылым министрлігі Қазақстандық бакалавр студенттерінің, магистранттар мен докторанттардың 1 қыркүйектен бастап қалай оқитынын түсіндірді. Бұл туралы ведомствоның Telegram-каналында хабарланды. Бакалавриат. 1 курс Күзгі семестр қашықтан оқыту форматында ұйымдастырылады. Оқу 1 қыркүйекте басталады. Бұл күні барлық іс-шаралар онлайн режимде өтеді. 1 курс студенттері үшін 24 тамыздан бастап жоо саясатымен және қашықтан оқыту форматымен танысу үшін онлайн-режимде бағдарлау апталығы өткізіліп жатыр. Оқу құралдары және Интернетке қосылу мүмкіндігі жоқ шалғайдағы өңірлерде тұратын білім алушылар үшін жатақханаларда орын бөлініп, компьютерлер беру көзделген. Олар оқу корпустарына бармай-ақ, қашықтан оқи алады. Бакалавриат. 2-4 курс 2-4 курс студенттері үшін оқу 1 қыркүйекте басталады. 20 тамыздан бастап жоо-лар өз студенттері үшін таныстыру онлайн-кездесулерін өткізіп жатыр. Оқытуды педагогикалық, гуманитарлық, әлеуметтік және IT-бағыттар бойынша толық қашықтан оқыту форматына көшіру ұсынылады. Жаратылыстану ғылымдары, техникалық, ауыл шаруашылығы, денсаулық сақтау және өнер сияқты бағыттар бойынша оқытудың аралас форматы көзделген. Дәрістер мен семинарлар онлайн-форматта өтеді. Зертханалық, практикалық және студиялық сабақтар кампус аумағында қазан айынан кейін басталады. Офлайн режимде өткізілетін пәндер туралы ақпарат алу үшін студенттер жоғары оқу орындарына хабарласу керек. Оқу құралдары және Интернетке қосылу мүмкіндігі жоқ шалғайдағы өңірлерде тұратын білім алушылар үшін жатақханаларда орын бөлініп, компьютерлер беру көзделген. Олар оқу корпустарына бармай-ақ, қашықтан оқи алады. Магистратура Магистранттарды оқыту 14 қыркүйекте қашықтан басталады. 31 тамызда кешенді тестілеу аяқталады; 5 қыркүйекке дейін грантқа өтініш қабылданады; 7 қыркүйекте гранттарды тағайындау бойынша конкурстың нәтижелерін жариялау жоспарланып отыр; 8 қыркүйектен бастап ЖАО (әкімдіктер) гранттарын тағайындау конкурсына құжаттарды қабылдау басталады; 11 қыркүйекке дейін ЖОО-ға қабылдау үшін өтініштер қабылданады. 2 курс магистранттары үшін зерттеу жұмысы қашықтан ұйымдастырылады. Қажет болған жағдайда ғылыми-зерттеу жұмысын ұйымдастыру магистранттардың өтініштері бойынша зертханаларда жүзеге асырылады. Зертханалық және практикалық сабақтар әлеуметтік қашықтық пен күшейтілген санитарлық шараларды сақтай отырып, жеке кесте бойынша жүргізіледі. Осы кестені нақтылау үшін докторанттар өз оқу орнына хабарласуы керек. Докторантура Докторанттар оқуды 1 қыркүйекте қашықтан бастайды. 1 курс докторанттары үшін оқыту қашықтан жүргізіледі. 2-3 курс докторанттары үшін зерттеу жұмысы қашықтан ұйымдастырылады. Қажет болған жағдайда ғылыми-зерттеу жұмысын ұйымдастыру докторанттардың өтініштері бойынша зертханаларда жүзеге асырылады. Зертханалық және практикалық сабақтар әлеуметтік қашықтық пен күшейтілген санитарлық шараларды сақтай отырып, жеке кесте бойынша жүргізіледі. Осы кестені нақтылау үшін докторанттар өз оқу орнына хабарласуы керек. Интернатура және резидентура Интернатура мен резидентурада оқыту күндізгі-қашықтан оқыту форматында жүзеге асырылады. Abai.kz
